ಕೆ. ಜಿ. ಹಳ್ಳಿ ಗಲಾಟೆಯ ಪ್ರಮುಖ ಆರೋಪಿ ಕಲೀಂ ಪಾಷಾ ಪೊಲೀಸರ ವಶಕ್ಕೆ ಬೆಂಗಳೂರು: ಕೆ.ಜಿ ಹಳ್ಳಿ, ಡಿ.ಜೆ. ಹಳ್ಳಿ ಗಲಾಟೆಯಲ್ಲಿ ಪಾಲ್ಗೊಂಡಿದ್ದ ಎನ್ನಲಾದ ಪ್ರಕರಣದ 7 ನೇ ಆರೋಪಿ ಕಲೀಂ ಪಾಷಾರನ್ನ ಪೊಲೀಸರು ವಶಕ್ಕೆ ಪಡೆದಿದ್ದಾರೆ. ಪೊಲೀಸರು ದಾಖಲಿಸಿರುವ ಎಫ್ಐಆರ್ನಲ್ಲಿ ಈತನ ಹೆಸರಿದೆ. ಸದ್ಯ ಆರೋಪಿಯನ್ನ ತನಿಖಾಧಿಕಾರಿಗಳು ತೀವ್ರ ವಿಚಾರಣೆಗೆ ಒಳಪಡಿಸಿದ್ದಾರೆ. ಇನ್ನು ಆರೋಪಿ ಕಾಂಗ್ರೆಸ್ ನಾಯಕ ಕೆ.ಜೆ. ಜಾರ್ಜ್ ಜೊತೆ ಗುರುತಿಸಿಕೊಂಡಿದ್ದ ಎನ್ನಲಾಗಿದೆ. ಸದ್ಯ ಪೊಲೀಸ್ ಅಧಿಕಾರಿಗಳು ಆತನ ಹಿನ್ನೆಲೆ ಸೇರಿದಂತೆ ಇತರೆ ಮಾಹಿತಿಗಳನ್ನು ಕಲೆ ಹಾಕುತ್ತಿದ್ದಾರೆ ಎನ್ನುವ ಮಾಹಿತಿ ಲಭ್ಯವಾಗಿದೆ. ಕೆಜಿ ಹಳ್ಳಿ ಪೊಲೀಸ್ ಠಾಣೆಯ ಒಳಗಡೆ ಬ್ಯಾನರ್ನಲ್ಲಿ ಈತನ ಫೋಟೋ ಇದೆ.